Bajina Bašta
Bajina Bašta je gradić i centar općine u Zlatiborskom okrugu u zapadnoj Srbiji. Nalazi se u Podrinju, jer rijeka Drina teče zapadnom granicom općine i predstavlja graničnu crtu prema susjednoj državi Bosni i Hercegovini. Inače, nad čitavim krajem dominira planina Tara. Općina Bajina Bašta prostire se na 673 km2, a na teritoriji općine je po posljednjem popisu stanovništva provedenom 2002. živjelo 29.151 stanovnika u 36 naseljenih mjesta.